കര്ഷകരെ അനാവശ്യമായി ഉപദ്രവിക്കരുത്: പി.സി.തോമസ് തൊടുപുഴ: കര്ഷകരെ വനംവകുപ്പധികൃതര് അനാവശ്യമായി ഉപദ്രവിക്കരുതെന്ന് കേരള കോണ്ഗ്രസ് വര്ക്കിംഗ് ചെയര്മാന് പി.സി.തോമസ് ആവശ്യപ്പെട്ടു. സാധാരണക്കാരായ കര്ഷകര് അവരുടെ ഉപജീവനവുമായി ബന്ധപ്പെട്ട അത്യാവശ്യ കാര്യങ്ങള് നിയമപരമായി മാത്രം ചെയ്തു മുന്നോട്ട് പോകുന്പോള് വനം വകുപ്പുമായി ബന്ധപ്പെട്ട ചില കേസുകളില് അവരെ പ്രതികളാക്കുന്നതായി വ്യാപക പരാതിയാണ് ഉയരുന്നത്. നിയമാനുസൃതമല്ലാതെ വനത്തില്നിന്ന് മരം മുറിക്കുന്നവര്ക്കെതിരേ നിയമപരമായ നടപടി സ്വീകരിക്കണം. എന്നാല് സ്വന്തം ഭൂമിയില് കര്ഷകന് നിയമാനുസൃതമുള്ള കാര്യങ്ങള് മാത്രം ചെയ്യുന്പോള് വനം നിയമങ്ങള് വ്യാഖ്യാനിച്ച് ഉപദ്രവിക്കുകയാണ്. തെറ്റു ചെയ്യുന്നവര്ക്കെതിരേ നിയമപരമായ നടപടികള് സ്വീകരിക്കുന്നതിനെ കൃഷിക്കാര് പൂര്ണമായി സ്വാഗതം ചെയ്യുകയും പിന്തുണ നല്കുകയും ചെയ്യും. ഇക്കാര്യത്തില് നെല്ലും പതിരും തിരിച്ചറിയാന് ബന്ധപ്പെട്ട ഉദ്യോഗസ്ഥര് തയാറാവണമെന്ന് പി.സി. തോമസ് ആവശ്യപ്പെട്ടു.